Ahtubinsk

Ahtubinsk () om Venäman lidn da lidnankund Astrahanin agjan lodehes. Se om agjan kahtenz' lidn eläjiden lugun mödhe, Ahtubinskan rajonan administrativine keskuz, mülüb rajonha.

 Istorii 
Eländpunktan aluz om pandud vl 1959 koumen žilon ühtištusel — Vladimirovk-slabad' (, mainitase vspäi 1793), Petropavlovk-žilo () i Ahtubanžilo. Panihe niiden žiloiden alust kormadamha keitandsolad Baskunčak-järvespäi Volgan laivoihe. Ezmäine raudtesild Ahtubas päliči oli saudud vl 1912, raudtestancii nimitase Vladimirovk:aks.

Venäman kaikiš suremb kaičendministrusen lendimiden kodvindkeskuz sijadase lidnanno, kosmonavtikan tehnologine parkKosmonavtikan tehnologižen Linkos-parkan sait (linkos-tcp.ru).  radab. Ahtubinsk šingotase laivoiden sauvondan da kohendusen tegimelAhtubinskan laivoiden sauvondan da kohendusen tegim «Vega Group»-kompanijan vggr.ru-saital.  (+äikel'ne avtomatine känduz), turizmal (15 adivpertid), mugažo sömtegimišton edheotandad ratas (lihakombinat, leibänpaštandsijad, «Russol'»-kompanijan transportkeskuz).

 Geografijan andmused 
Lidn sijadase Volgan hijamiden (Ahtub, Vladimirovk, Kalmink) hural randal, üks' metr valdmeren tazopindan päl keskmäižel korktusel.

Matkad Astrahanihesai om 305 km suvipäivnouzmha avtotedme. Lähembaine lidn om Znamensk 50 km lodeheze kaikil teil.

 Tobmuz 
Kaik viž pen't eländpunktad (kaks' oli kaikenaigaižeta ristitištota vl 2010) mülüdas lidnankundha Ahtubinskan ližaks. Lidnankundan pind — 1055,4 km².

Lidnan Nevondkundan ezimez' om Jevgenii Trefilov vn 2019 redukuspäi. Edeline ezimez' om Ivan Semenov, radoi edel vn 2019 redukud. Edeline lidnan Administracijan pämez' om Amanga Naruzbaev (reduku 2009 — eloku 2019).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 41 853 ristitud, lidnankundan — 41 923 ristitud, rajonan koume videndest. Vl 2017 kaik 37 883 eläjad oli lidnas i 37 906 eläjad kaikes lidnankundas. Kaikiš suremb lidnan ristitišt oli 53 tuhad eläjid vl 1987.

Rahvahad (2010): venälaižed — 86,5 %, kazahlaižed — 6 %, ukrainalaižed — 2,2 %, toižed rahvahad — 5,3 %.

Ortodoksižen hristanuskondan kuz' pühäpertidAhtubinskan pühäpertid sobory.ru-saital.  oma letud lidnas: 18. voz'sadan Jumalanmaman Vladimiran jumalaižen pühäpert' (om udessaudud kafedraližeks päjumalanpertikš vll 2002−2010), koume jumalanpertid i kaks' časounäd.

Astrahanin avtotekolledžan filial, Astrahanin bazižen medkolledžan filial i Moskvan aviacine institut-tedoiduzuniversitetan «Vzlöt»-filialMAI:n «Vzlöt»-filialan sait (vzlet.mai.ru).  (Lendahtamine) oma Ahtubinskan profopendusen aluzkundoikš.

 Galerei 

 Homaičendad 

 Irdkosketused 
 Lidnan tobmuden sait (adm-ahtubinsk.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Astrahanin agjan lidnad
*